Vugánda

Vugánda ha'e niko peteĩ tavetã vántu ojejuhúva Ugánda retãme. Umi vántu ojeheróva gandakuéra hetã tee, ko'ãga oiko chugui tetã hekosãsomíva ha iñesãmbyhy Ugánda poguýpe, ko tavetãme oĩ Ugánda tavusu, táva Kampála, ha ijyvy apekue oñemyasãi opa tetã pehẽngue mbytegua. Ko tavetãme ojejuhu Kasúvi tyvykuéra (Vugánga ruvichakuéra ymaguare ñeñotỹha renda), oiko chugui yvypóra reko rembiejakue, umi Vugánda ruvicha guasu ojehero "kaváka". Gandakuéra niko amo 6.000.000 ha upéicha ojehecha ha'ekuéra hína 16.9% opaite Ugánda retãygua hetakuégui.

Vugánda oñepyrũ amo ary 1300 jave, karai guasu Kato Kintu ombojoajúvo heta táva ojapo hag̃ua tetã guasu. Oguahẽ rire umi Tavetã Joaju retãygua, Európa pegua, Vugánda oike tetã ambuéva poguýpe ha oiko chugui kolónia Tavetã Joaju pegua. Tetã Ugánda oñemosãso rire Tavetã Joaju poguýgui ára 9 jasypa ary 1962-me, oiko Vugándagui tetã hekosãsomíva ha iñesãmbyhy Ugánda poguýpe.

Mandu'apy

Ñemohenda:Ugánda